Čo konkrétne nám ponúkne obec Zázrivá a región Oravy sa dozviete na podujatí "POZDRAV OD SUSEDOV", ktoré sa bude konať v nedeľu 11. júla 2021 v Múzeu kysuckejdediny Nová Bystrica – Vychylovka od 11.00 - 16.00 hodiny. Určite nebudú chýbať pravé zázrivské syrové výrobky, ako sú korbáčiky, nite, oštiepky a syry, remeselníci, hudba a spev. Na podujatie Vás srdečne pozýva Žilinský samosprávny kraj, obec Zázrivá - región Orava, Kysucké múzeum a Múzeum kysuckej dediny Nová Bystrica – Vychylovka.
Okrem tohto podujatia sa môžete zviesť na Historickej lesnej úvraťovej železnici, pozrieť si výstavu o drotárstve, v ponuke sú makety vláčikov a panelová výstava Vlaky s vôňou dreva.
Deň plný slnka úžasných zážitkov v Múzeu kysuckej dediny Nová Bystrica – Vychylovka, Vám želajú organizátori podujatia a zároveň sa tešia na Vašu návštevu.
Portál www.sdetmi.com nie je organizátorom uverejňovaných podujatí a preto nezodpovedá za zmeny uskutočnené organizátormi. Odporúčame preveriť si vopred termín a čas konania podujatia priamo u organizátora. Na niektoré akcie je potrebné sa prihlásiť vopred.